La Nau Gran de la Universitat de València a Gandia lliura les beques i diplomes a l'alumnat
23 maig 2025

## La Nau Gran de la Universitat de València a Gandia lliura les beques i diplomes a l'alumnat23 maig 2025Última actualització: 23 maig 2025

![](../gestion/img/b6cce7340cd6e3d85c5c36ea70a519acf40607097843e7aa05c8b1a4b4e87165.jpg)  
  

L’alcalde de Gandia, **José Manuel Prieto**, va participar ahir en l’acte de lliurament de beques i diplomes a l’alumnat de la Nau Gran del Centre Internacional de Gandia de la Universitat de València. Un acte que va comptar amb l’assistència de la delegada de la rectora de la Universitat de València per als Programes Universitat-Societat, María Dolores Pitarch; la directora del Centre Internacional de Gandia, Carme Melo; així com professorat, alumnat i representants municipals.

Prieto va destacar en la seua intervenció el valor de la Nau Gran com a projecte educatiu i social clau per a consolidar Gandia com una ciutat amigable amb la gent gran i compromesa amb l’aprenentatge al llarg de la vida.

També va agrair a la Universitat de València la seua aposta per implantar aquest programa a través del Centre Internacional de Gandia, i va subratllar que a la Nau Gran no sols s’aprén, sinó que també es conviu i es compartixen experiències, enriquint la ciutat i fent-la més cohesionada.

L’alcalde va reivindicar el dret a la formació de la gent gran com una obligació institucional i va reconéixer el paper actiu, participatiu i inspirador de l’alumnat. Va lloar el seu compromís, la seua actitud positiva i les seues ganes de continuar aprenent, tot destacant-los com a referents per a les noves generacions. També va remarcar que la seua implicació ha sigut fonamental per a fer de Gandia una ciutat amb més valors i benestar.

Finalment, va felicitar els estudiants pel seu esforç i va reiterar el suport institucional perquè continuen formant-se, afirmant que la vida “_és un aprenentatge continu_”.